საქართველოს ჩემპიონატი ჭადრაკში ვაჟთა შორის 1928

საქართველოს I ჩემპიონატი ჭადრაკში ვაჟთა შორის გაიმართა თბილისში, 1928 წლის 3-დან 10 ივნისის ჩათვლით. ტურნირი მიეძღვნა „ფიზკულტურელის დღის“ ზეიმს და მისი საასპარეზო ადგილი იყო თბილისის ცენტრალური საჭადრაკო კლუბი (შოთა რუსთაველის გამზირი №41). ტურნირის გამარჯვებულები გახდნენ ვიქტორ გოგლიძე და ნიკოლოზ სოროკინი.

 ისტორია 
ეს იყო სრულიად საქართველოს მოჭადრაკე ვაჟთა პირველი ოფიციალური ჩემპიონატი. საორგანიზაციო კომიტეტმა საასპარეზოდ მიიწვია თბილისის 1928 წლის ჩემპიონატის პრიზიორები: ემილ ტალვიკი, ვიქტორ გოგლიძე და ნიკოლოზ სოროკინი. ასევე მიწვეული იყო ერთადერთი თბილისელი ოსტატი ანდრეი სმოროდსკი, თუმცა მან სამსახურებრივი დაკავებულობის გამო თამაშზე უარი თქვა და იგი არჩილ ებრალიძემ შეცვალა. რეგიონებიდან მონაწილეობდნენ ვლადიმერ მედვედევი (აჭარა), ვლადიმერ კომაროვი (სოხუმი), ა. ოგანეზოვი (ქუთაისი) და ი. ფიოდოროვი (ფოთი).

ტურნირის რეგლამენტი საკმაოდ მკაცრი იყო — ტურები ყოველდღე, საღამოს 6 საათზე იწყებოდა. შეჯიბრებამ საზოგადოების დიდი ინტერესი გამოიწვია და სისტემატურად შუქდებოდა იმდროინდელ პრესაში (მაგ. გაზეთი „ზარია ვოსტოკა“).

 ტურნირის მსვლელობა 
ლიდერობისთვის ბრძოლა თავიდანვე დაიძაბა. სტარტზე გოგლიძემ, სოროკინმა და ებრალიძემ ორ-ორი პარტია მოიგეს. III ტურში ებრალიძე მოულოდნელად დამარცხდა აუტსაიდერ ფიოდოროვთან, ხოლო IV ტურში ყაიმით დაასრულა პრინციპული შეხვედრა გოგლიძესთან. V ტურში გაიმართა ჩემპიონატის საუკეთესო პარტიად აღიარებული ორთაბრძოლა — ედუარდ ტალვიკი ვიქტორ გოგლიძის წინააღმდეგ, სადაც გოგლიძემ ეფექტური კომბინაციით გაიმარჯვა.

VI ტურში ლიდერების, გოგლიძისა და სოროკინის შეხვედრა ყაიმით დასრულდა, ხოლო დასკვნით, VII ტურში სოროკინმა მნიშვნელოვან პარტიაში დაამარცხა ებრალიძე, რითაც გოგლიძესთან ერთად I-II ადგილები გაიყო.

 ცხრილი 
 №  მოთამაშე  1  2  3  4  5  6  7  8  ქულა 1  ვიქტორ გოგლიძე  ■  ½  ½  1  1  1  1  1  6 2  ნიკოლოზ სოროკინი  ½  ■  1  1  ½  1  1  1  6 3  არჩილ ებრალიძე  ½  0  ■  1  1  ½  1  1  4½ 4  ედუარდ ტალვიკი  0  0  0  ■  1  1  1  1  4 5  ვლადიმერ მედვედევი  0  ½  0  1  ■  1  0  1  6 6  ი. ფიოდოროვი  0  0  1  0  0  ■  0  1  2 7  ა. ოგანეზოვი  0  0  0  1  0  0  ■  0  2 8  ვლადიმერ კომაროვი  0  0  0  0  1  0  0  ■  1

 გამორჩეული პარტიები 
ნ. სოროკინი — ა. ებრალიძე 
d4 d5 2. e3 მf6 3. კd3 e6 4. მd2 c5 5. c3 მbd7 6. f4 კd6 7. ლf3 ლe7 8. მh3 a6 9. 0-0 cxd4 10. exd4 b5 11. ლg3 0-0 12. მdf3? მe4! 13. ლh4 f5 14. a3 ეb8 15. კe3 მdf6 16. მფh1 მg4 17. ლe1 a5 18. მe5 კxe3 19. ლxe3 მxe5 20. fxe5 ლd8 21. ეf4 კd7 22. ეg1 ლh4 23. g3 ლh6 24. g4! ლh4 25. g2 მფh8? 26. g5 g6?? (ჯობდა 26... კxg5 27. ეტag1 კe4, თუმცა 28. კxe4 dxe4 29. ეxg7 შემდეგ თეთრებს უკეთესი პოზიცია აქვთ) 27. ეag1 კg8 28. კxe4 fxe4 29. ეg4! 1:0 (თენგიზ გიორგაძის კომენტარებით)

ე. ტალვიკი — ვ. გოგლიძე
d4 მf6 2. c4 e6 3. მc3 d5 4. კg5 მbd7 5. მf3 კe7 6. e3 0-0 7. ეc1 c6 8. ლc2 ეe8 9. კd3 a6 10. cxd5 exd5 11. 0-0 h6 12. კf4 მf8 13. h3 კd6 14. კe5 კxe5 15. მxe5 მ6d7 16. f3 მe6 17. a3 g5 18. მe5? მxe5 19. dxe5 ეxe5 20. f4 მxh3+! (ტალვიკის მცდარი მე-18 სვლის ბრწყინვალე გამოყენება) 21. gxh3 ეxe3 22. f5 კxf5 23. ლxf5 ლh4 24. ლh2 d4 25. მe4 კe2+ 26. მფh1 ეe8 27. კd6 g3 28. ლxf7+ მფh8 29. ლxe8+ მფxe8 30. კxe8 ლxh3+ 31. მფg1 კe3+ 0:1 (თენგიზ გიორგაძის კომენტარებით)თენგიზ გიორგაძე, 1928 წლის ივნისში..., „ჭადრაკის სამყარო“, 1998, N6, გვ.18-19 

 სქოლიო 

 ლიტერატურა 


კატეგორია:ჭადრაკი საქართველოში
კატეგორია:საქართველოს ჩემპიონატი ჭადრაკში ვაჟთა შორის